**ՀԻՄՆԱՎՈՐՈՒՄ**

**«ՌԱԶՄԱԿԱՆ ԴՐՈՒԹՅԱՆ ԺԱՄԱՆԱԿ ԲԺՇԿԱԿԱՆ ՕԳՆՈՒԹՅՈՒՆ ԵՎ ՍՊԱՍԱՐԿՈՒՄ ԻՐԱԿԱՆԱՑՆՈՂ ԿԱԶՄԱԿԵՐՊՈՒԹՅՈՒՆՆԵՐՈՒՄ (ԱՆԿԱԽ ՍԵՓԱԿԱՆՈՒԹՅԱՆ ՁԵՎԻՑ) ԱՌՈՂՋԱՊԱՀՈՒԹՅԱՆ ԲՆԱԳԱՎԱՌԻ ՊԵՏԱԿԱՆ ԿԱՌԱՎԱՐՄԱՆ ԼԻԱԶՈՐ ՄԱՐՄՆԻ ԿԱՌԱՎԱՐՄԱՆ ԼԻԱԶՈՐՈՒԹՅՈՒՆՆԵՐԸ ՍԱՀՄԱՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1. Ընթացիկ իրավիճակը և իրավական ակտի ընդունման անհրաժեշտությունը**

**«Ռ**ազմական դրության ժամանակ բժշկական օգնություն և սպասարկում իրականացնող կազմակերպություններում (անկախ սեփականության ձևից) առողջապահության բնագավառի պետական կառավարման լիազոր մարմնի կառավարման լիազորությունները սահմանելու մասին» ՀՀ կառավարության **որոշման նախագծի ընդունումը** բխում է «Ռազմական դրության իրավական ռեժիմի մասին» օրենքում լրացումներ կատարելու մասին» Հայաստանի Հանրապետության 2019 թվականի դեկտեմբերի 4-ի ՀՕ-262-Ն օրենքից (այսուհետ` Օրենք) և **պայմանավորված է Հայաստանի Հանրապետության վարչապետի 2020 թվականի փետրվարի 14-ի** «Ռազմական դրության իրավական ռեժիմի մասին» օրենքում լրացումներ կատարելու մասին**»** Հայաստանի Հանրապետության օրենքի կիրարկումն ապահովող միջոցառումների ցանկը հաստատելու մասին**» թիվ 197-Ա որոշման** պահանջների կատարումով:

**2. Առաջարկվող կարգավորումների բնույթը**

Ներկայացվող նախագծով առաջարկվում է սահմանել ռազմական  դրության  ժամանակ բժշկական օգնություն և սպասարկում իրականացնող կազմակերպություններում (անկախ սեփականության ձևից) առողջապահության բնագավառի պետական կառավարման լիազոր մարմնի (այսուհետ` լիազոր մարմին) կառավարման լիազորությունները:

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Առողջապահության նախարարության արտակարգ իրավիճակների և զորահավաքային նախապատրաստության բաժնի կողմից:

**4. Ակնկալվող արդյունքը**

Նախագծի ընդունմամբ ակնկալվում է ունենալ առողջապահական ոլորտում լիազոր մարմնի կողմից բժշկական օգնություն և սպասարկում իրականացնող կազմակերպությունների (անկախ սեփականության ձևից) կենտրոնացված կառավարում, լիազոր մարմնի առջև ծառացած խնդիրների օպերատիվ և պատշաճ մակարդակով կատարում, ըստ անհրաժեշտության և ստեղծված իրավիճակի` կենտրոնացված կարգով ձեռք բերվող, ինչպես նաև որպես մարդասիրական օգնություն ստացվող դեղերով և բժշկական նշանակության գույքով ապահովում: